OzLabs/hebrew-wiki-articles huggingface dataset:
RTVA

RTVA (נקראת גם Ràdio i Televisió d'Andorra, מילולית: רדיו וטלוויזיה באנדורה) היא רשת השידור הציבורית של אנדורה. הרשת מפעילה ערוץ טלוויזיה ותחנת רדיו ושידוריה מתנהלים בקטלאנית.

== היסטוריה ==
שירות השידור הציבורי בנסיכות החל ב-26 באוקטובר 1989, לאחר שהוחלט להקים ארגון שידור ארצי. עקב ההחלטה הוקם OTRA, שהיה אחראי על השידורים הן ברדיו והן בטלוויזיה. ב-1995 החל לשדר ערוץ הטלוויזיה הראשון באנדורה. כל התוכן של RNA ו-ATV (גופי השידור האנדוריים) הופק בידי חברות עצמאיות עד שנת 1997 כאשר OTRA החל להפיק את כל התוכן שלו בכוחות עצמו. ב-13 באפריל 2000 הוחלף גוף השידור ב-RTVA .RTVA השתלטו על השידורים גם בטלוויזיה וגם ברדיו. הארגון היה חבר פעיל באיגוד השידור האירופי (EBU) מאז 2002 ולקח חלק בתחרויות האירוויזיון בשנים 2002-2004. בשנת 2012 פרשה RTVA מהאיחוד מסיבות כלכליות.

ארגון השידור צריך להתחרות בתחנות רדיו וטלוויזיה צרפתיות וספרדיות, שמהוות תחרות של ממש, שעשויות להפוך בקלות למובילות במדינה הקטנה.

== שידורים ==
=== ATV ===
ATV משדר מגוון רחב של תוכניות, כולל ספורט, מוזיקה, סרטים ותוכניות מגזין כמו גם תוכניות לילדים. תוכנית הדגל - החדשות - ATV Notices משודרת שלוש פעמים במהלך היום, עם מבזקים ב-13.45, 21.00 ובסמוך לסגירת השידורים. כמו כן משדר הערוץ גם שידור חי מהפרלמנט באנדורה. לרוב משדר ATV בין השעות 7.30 בבוקר ועד 23.45 בערב. לאחר סיום השידורים מוצגות שקופיות המציגות מידע על יום השידורים הבא.

=== RNA ===
תחנת הרדיו הלאומית של אנדורה משדרת בעיקר מוזיקה, למרות שגם משודרים מבזקים אחת לשעה. התחנה משדרת 24 שעות ביממה, 7 ימים בשבוע.

=== שידור באינטרנט ===
ATV ו-RNA משודרים בחינם באינטרנט באתר RTVA. לעיתים שידורי ATV מוחלפים בתבנית בדיקה בשל מגבלות זכויות יוצרים על כמה מהתוכניות.

== רשתות ==
* RNA - תחנת הרדיו הלאומית של אנדורה
* ATV - ערוץ הטלוויזיה הלאומי של אנדורה

== ארגון ==
מנהלים:
* נשיא: אלברט פינט
* מנכ"ל: ג'ורדי מארטיצ'לה

מימון:
הארגון ממומן ב-100% מתקציב ממשלת אנדורה.

== קישורים חיצוניים ==

* 

== הערות שוליים ==

קטגוריה:שידור ציבורי
קטגוריה:ארגונים ממשלתיים
קטגוריה:אנדורה
Gangsta Bitch Music, Vol. 2

Gangsta Bitch Music, Vol. 2 הוא המיקסטייפ השני של הראפרית האמריקאית קארדי בי. המיקסטייפ יצא לאור ב-20 בינואר 2017, על ידי חברת התקליטים KSR. המיקסטייפ יצא לאור שנה לאחר צאת המיקסטייפ הראשון של קארדי בי, Gangsta Bitch Music, Vol. 1.<ref></ref><ref></ref>

עם יציאתו נכנס המיקסטייפ אל המקום ה-25 במצעד האלבומים העצמאיים של בילבורד.

== רקע ==
המיקסטייפ יצא כמיקסטייפ השני של קארדי בי ובתוכו נכללו אמנים כגון, אופסט (מלהקת מיגוס), קונשנס, דיג'יי הארדוורק, קזנובה, ג'וש איקס וכולי.

לשיר "Lick", יצא וידאו קליפ, שזכה להצלחה נאה ביוטיוב והצליח לצבור נכון לינואר 2022, למעלה מ-49 מיליון צפיות. בקליפ נכלל גם אופסט, שבהמשך נישא לקארדי בי.

הסינגל הראשון והיחיד מתוך האלבום "Bronx Season", יצא לאור ב-15 בספטמבר 2016, ולא זכה להצלחה כלל.

== רשימת רצועות ==
רשימת הרצועות לקוחה מתוך חנות המוזיקה, אייטונס.

== מיקומי שיא ==

==קישורים חיצוניים==

== הערות שוליים ==

קטגוריה:אלבומי קארדי בי
קטגוריה:אלבומי המשך
קטגוריה:מיקסטייפים באנגלית
Bartier Cardi

Bartier Cardi הוא סינגל שהוקלט על ידי הראפרית האמריקאית קארדי בי, בשיתוף הראפר 21 סבאג'. השיר יצא לאור ב-22 בדצמבר 2017, כסינגל השני מתוך אלבום הבכורה שלה Invasion of Privacy, כאשר קודמו הוא, "Bodak Yellow".

עם יציאתו נכנס השיר אל המקום הארבע עשרה במצעד הבילבורד הוט 100, והארבעים במצעד הסינגלים הבריטי.

== רקע וכתיבה ==
השיר יצא בסמוך להכתרתה של קארדי בי כראפרית היחידה בהיסטוריה שהצליחה להכניס את שלושת הסינגלים הראשונים שלה אל העשירייה הפותחת של מצעד הבילבורד הוט 100, כשהראשון מביניהם ("Bodak Yellow"), הגיע בשיאו אל המקום הראשון, השני ("MotorSport"), אל המקום השישי, והשלישי ("No Limit"), אל המקום הרביעי.

השיר נכתב על ידי קארדי בי, 21 סאבג', סמואל גלואדה ודריל מק'ורקל.<ref></ref> את השיר פרסמה קארדי בי ברשתות החברתיות כבר ב-20 בדצמבר באותה השנה.
== וידאו קליפ ==
טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה אודיו של השיר, המציג את עטיפתו של הסינגל.<ref></ref> האודיו זכה לוויראליות רבה, ונכון לדצמבר 2019, מונה הצפיות שלו עומד על למעלה מ-94 מיליון צפיות.

באפריל 2018, יצא הקליפ הרשמי של השיר. הקליפ בוים על ידי פטרה קולינס.

== מיקומי שיא ==
בארצות הברית הצליח השיר להגיע אל המקום ה-14 ובכך הפך לרביעי של קארדי בי שעשה זאת.

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה 3×
|3,000,000<small></small>
|-
!בריטניה (BPI)
|כסף
|200,000<small></small>
|-
!קנדה (Music Canada)
|פלטינה 2×
|160,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |ארצות הברית
| rowspan="2" |22 בדצמבר 2017
|סטרימינג • הורדה דיגיטלית
| rowspan="2" |אטלנטיק • KSR
|
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי קארדי בי
קטגוריה:שירי 21 סבאג'
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירי היפ הופ אמריקאיים
קטגוריה:שירי מוזיקת טראפ
קטגוריה:סינגלים בהוצאת אטלנטיק רקורדס
נדים אמירי

נדים אמירי (נולד ב-27 באוקטובר 1996 בלודוויגסהאפן, גרמניה) הוא כדורגלן גרמני המשחק בעמדת הקשר התקפי במיינץ 05 ובנבחרת גרמניה.

==קריירת מועדונים==
אמירי הצטרף למועדון הכדורגל הופנהיים בשנת 2012 מוולדהוף מנהיים וערך את הופעת הבכורה שלו במדי הקבוצה הבוגרת ב-7 בפברואר 2015 בהפסד החוץ 0–3 נגד וולפסבורג. ב-30 ביולי 2019, חתם אמירי בשורות מועדון הכדורגל באייר לברקוזן, והיה לשחקן הרכב קבוע, וקבוצתו סיימה בעיקר בצמרת הטבלה. יכולתו הטובה באותה תקופה הביאה לזימונו לנבחרת גרמניה. בינואר 2022 הושאל לגנואה מהסרייה א' עד לסוף עונת 2021/22, וערך בשורותיה 13 הופעות ליגה, אך לא הצליח למנוע את נשירתה לסרייה ב'. בתום ההשאלה חזר אמירי ללברקוזן, ובעונת 2022/23 חזר להיות שחקן הרכב, והבקיע 4 שערי ליגה. 

את עונת 2023/24 פתח אמירי בלברקוזן, שזכתה בסיומה באליפות היסטורית וגם בגביע הגרמני. עם זאת, אמירי עבר בחלון ההעברות של החורף למיינץ 05. אמירי הפך לשחקן הרכב קבוע במיינץ, וסייע להישארותה בליגה בתום העונה.

==קריירה בינלאומית==
אמירי ערך 24 הופעות והבקיע שישה שערים במדי נבחרת גרמניה בכדורגל עד גיל 21, עמה זכה באליפות אירופה בכדורגל עד גיל 21 - 2017 אחרי ניצחון בגמר על ספרד, והגיע לגמר אליפות אירופה בכדורגל עד גיל 21 – 2019, שם הפסיד עם נבחרתו 1–2 לאותה ספרד, וכבש את השער המצמק.

ב-9 באוקטובר 2019 ערך אמירי את הופעת הבכורה במדי נבחרת גרמניה הבוגרת, כשנכנס כמחליף בתיקו 2-2 מול ארגנטינה במשחק ידידות.

בקיץ 2021 זומן אמירי לסגל הגרמני לאולימפיאדת טוקיו 2020. אמירי הבקיע עבור גרמניה שני שערים בטורניר זה, אך גרמניה הודחה כבר בשלב הבתים.

==חיים אישיים==
נדים נולד בלודוויגסהאפן להורים אפגנים.

==תארים==
;לאומיים
*אליפות אירופה בכדורגל עד גיל 21 (1): 2017

==קישורים חיצוניים==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני הופנהיים
קטגוריה:כדורגלני באייר לברקוזן
קטגוריה:כדורגלני נבחרת גרמניה
קטגוריה:כדורגלני גנואה
קטגוריה:כדורגלני מיינץ 05
קטגוריה:כדורגלנים גרמנים באולימפיאדת טוקיו (2020)
קטגוריה:ספורטאים גרמנים באיטליה
קטגוריה:גרמנים שנולדו ב-1996
יוהאן נפומוק קרל, נסיך ליכטנשטיין

יוהאן נפומוק קרל, נסיך ליכטנשטיין (בגרמנית: Johann Nepomuk Karl von Liechtenstein; 6 ביולי 1724 - 22 בדצמבר 1748), היה נסיך ליכטנשטיין בין השנים 1745–1748.

==ביוגרפיה==
יוהאן נפומוק קרל נולד ב-6 ביולי 1724 בפראג, ליוזף יוהאן אדם, נסיך ליכטנשטיין ולמריה אנה, רוזנת אטינגן-שפילברג, בתם של פרנץ אלברכט, נסיך אטינגן-שפילברג והברונית יוהנה מרגרטה משוונדי.

בשנת 1732 בהיותו בן 8, מת אביו יוזף יוהאן אדם, נסיך ליכטנשטיין, ויוהאן נפומוק קרל ירש את נחלותיו, אולם בשל היותו קטין שלט דודו יוזף ונצל הראשון, נסיך ליכטנשטיין כעוצר הנסיכות. דודו ניסה להכין אותו לתפקידו העתידי, אולם יוהאן נפומוק קרל לא השקיע בלימודיו, ועם עלותו לשלטון בשנת 1745 הוא הזניח את תפקידו, ודרדר את מצבה הכלכלי של הנסיכות. למרות חוסר הכישרון הברור, קיבל הנסיך תפקיד בחצר המלוכה ההונגרית והבוהמית. ב-22 בדצמבר 1748 מת יוהאן קרל נפומוק בווישאו, ודודו יוזף ונצל הראשון, נסיך ליכטנשטיין עלה לשלטון במקומו.

==משפחתו==
ב-19 במרץ 1744 התחתן יוהאן נפומוק קרל בת דודתו עם מריה יוזפה, רוזנת האראך-רוהארו, בתם של פרידריך אוגוסט פון-האראך-רוהארו ומריה אלאונורה, נסיכת ליכטנשטיין, ממנה נולדו לו 3 ילדים:
* מריה אנה, נסיכת ליכטנשטיין (1745–1752)
* יוזף יוהנס, נסיך ליכטנשטיין (1747)
* מריה אנטוניה, נסיכת ליכטנשטיין (1749–1813), התחתנה עם ונצל, נסיך פאר

==אילן יוחסין==

==קישורים חיצוניים==

קטגוריה:נסיכי ליכטנשטיין
קטגוריה:בית ליכטנשטיין
קטגוריה:ילידי 1724
קטגוריה:נפטרים ב-1748
ירדה השבת

[[בקעת גינוסר והכנרת, מבט מהר ארבל]]
ירדה השבת הוא שיר עברי מאת יהושע רבינוב, שהולחן בשנות הארבעים על ידי מלחין הזמר העברי דוד זהבי. השיר מזוהה עם התנועה הקיבוצית, ובקיבוצים רבים היה מושר מדי שבת.

על פי המסופר נכתב השיר בעקבות ביקור בקיבוץ גינוסר. בשעת ערב שבת טייל רבינוב בוואדי חמאם ("ואדי היונים", שמו הערבי של נחל ארבל) שעל יד הקיבוץ וראה את מאות היונים העפות בחזרה אל קינן; לאחר שחזר לקיבוצו כתב רבינוב את השיר. הוא הודפס לראשונה בעיתון דבר בחודש דצמבר 1944, ובשנית בחודש דצמבר 1947, ונכלל בספרו של רבינוב ״משעולים לאופק״ שראה אור בשנת 1946. עוד לפני הדפסתו בספר הגיע השיר לידי דוד זהבי, חבר קיבוץ נען, דרך אליהו וגר, חבר קיבוץ גינוסר, שקיבלו מאשתו של רבינוב. זהבי הלחין את השיר וכך הופץ הלחן בזמן הוצאת הספר.

הביצוע המוקלט הראשון הוקלט בשנת 1961 על ידי הדסה סיגלוב בעיבוד שמעון כהן. לאורך השנים זכה השיר לעיבודים ולביצועים רבים בידי אמנים שונים, ביניהם נחמה הנדל, דפנה ארמוני, נורית גלרון, יהורם גאון, אורן צור (יליד גינוסר) ואחרים. בכל ביצועי השיר המוקלטים הושרו הבתים הראשון, השני והרביעי, ללא הבית השלישי.

בין השאר נכלל השיר באנתולוגיה ״אדמה אדמתי - מבחר שירי ארץ ישראל״ בעריכת המשורר יחיאל חזק, שיצאה ב-1985 בהוצאת ספרית פועלים.

== קישורים חיצוניים ==

* 
* 
*פרופ' אריאל הירשפלד, [https://www.zemereshet.co.il/biography.asp?artists_id=47&id=30 ירדה השבת, בתוך המאמר ״ברק השמים, תפילת האדם״], באתר זמרשת
*[http://www.gavisho.com/?p=373 ירדה השבת], באתר סיפורי השירים של עופר גביש
*[https://tavimilim.com/songs.php?song=68 ירדה השבת], באתר תווימילים

ביצועים:
* [https://www.youtube.com/watch?v=-_33untUO-w ירדה השבת], בביצוע דפנה ארמוני ובעיבוד גיל אלדמע

== הערות שוליים ==

קטגוריה:שירי 1944
קטגוריה:גינוסר
קטגוריה:שירים בעברית
קטגוריה:שירים שהולחנו על ידי דוד זהבי
קטגוריה:שירי דפנה ארמוני
קטגוריה:שירים על יום השבת
קרנוטאורוס

קרנוטאורוס (שם מדעי: Carnotaurus) הוא סוג של דינוזאור טורף מקבוצת התרופודה. פירוש שמו המדעי: "Carno" - קרניבור "taurus" - פר, ובסך הכל: "הפר אוכל הבשר" עקב זוג זיזי העצם שבקצה גולגולתו הגדולה, שייתכן שהגנו על עיניו הקטנות, והיו דמויי קרניים.

== מאפיינים ==
הקרנוטאורוס הגיע לאורך 7.5–9 מטר ולמשקל של 1.35 טון, והיה קטן בהרבה מרוב הדינוזאורים הטורפים. הייתה לו לסת קצרה מלאה שיניים חדות, זיזים גדולים בקצה ראשו שדמו לקרני פרה, ידיים קטנות עוד יותר מזרועותיו של הטירנוזאורוס רקס ורגליים גדולות ומוצקות.

המאובנים שלו נמצאו בארגנטינה והוא חי לפני 69–72 מיליון שנה בתקופת הקרטיקון. ככל הנראה הוא היה צייד מהיר שצד טרף קטן יותר. דעות אחרות טוענות שהוא היה אוכל נבלות או שצד ממארב.

הקרנוטאורוס תואר בשנת 1985 על ידי הפלאונטולוג הארגנטינאי חוסה בונפרטה.

==בתרבות==
*הקרנוטראורוס הופיע בסרט דינוזאור בתור הטורף הראשי האורב לעדרי דינוזאורים נודדים ותוקף כשהם חלשים. בסוף הסרט הוא נהרג. הוא מוצג גדול ומשוריין בהרבה מהיצור האמיתי וגם לא חי באמריקה הצפונית.
*הוא מככב גם כטורף הראשי בסדרה הבדיונית טרה נובה ומוצג בדומה ליצור האמיתי.
*הוא מופיע בכמה מסרטי המסע לעמק החלומות.
*הקרנוטראורוס מופיע בספר מסדרת פארק היורה: העולם האבוד. בסרט עולם היורה, הדנ"א של קרנוטאורוס שימש להכנת דינוזאור הכלאיים הקטלני "אינדומינוס רקס". הקרנוטאורוס עצמו מופיע רק בסרט "עולם היורה: נפילת הממלכה". בסרט נראה פרט שהולך לטרוף את אוון אך נטרף בעצמו בידי טירנוזאורוס רקס. בהמשך כמה קרנוטאורוסים נתפסים אך משוחררים. אחד מהם חוטף לטירנוזאורוסית את גופתו של אלי מילס. גם בעולם היורה: עולם חדש נראים קרנוטאורוסים בשוק של מלטה (אחד מהם עוזר לפגוע בריין דלאקורט) וכן ב"עמק ביוסין". כמו כן נראה פרט קרנוטאורוס בשם "טורו" בסדרה עולם היורה: מחנה הקרטיקון והוא משמש כאנטגוניסט העיקרי בעונה 1 לצד האינדונימוס רקס. בהמשך קרנוטאורוס זה נתפס ונשלט בידי שבב שליטה אך קנג'י מנפץ אותו בסוף הסדרה ו"טורו" החופשי עוזב.
*בסדרה כוכב פרהיסטורי נראה קרנוטאורוס המנסה להרשים נקבה באמצעות תצוגה והנפה נמרצת של ידיו הבוהקות בכחול.
*בנוסף הוא מופיע בסדרות פלאווורלד והדינוזאורים!.
*הקרנוטאורוס מופיע גם בכמה משחקי מחשב כמו Jurassic World: Alive, פארק היורה 3: בניית פארק, Jurassic World Evolution וJurassic World Evolution 2.

== גלריה ==
<gallery mode="packed">
קובץ:Carnotaurus sastrei 22.jpg|גולגולת
קובץ:Carnotaurus, Chlupáč Museum, Prague-2.jpg
קובץ:Carnotaurus Reconstruction (2022).png|alt=
קובץ:Carnotaurus sastrei.png|alt=
</gallery>

== קישורים חיצוניים ==

קטגוריה:בעלי חיים שתוארו ב-1985
קטגוריה:אבליזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי חוסה בונפרטה
קטגוריה:מאובני טקסונים שתוארו ב-1985
אושיית רשת

אושיית רשת או משפיען הוא כינוי לאדם שצבר עוקבים רבים ופופולריות ברשתות החברתיות המקוונות או באתרים ייעודיים שלו, ויש לו השפעה ברשת האינטרנט אך גם מחוץ לה, בחברה ובקהילה בה הוא פועל.

== השפעה ברשת ==
לפני עידן הרשתות החברתית היו נפוצים הבלוגים. בלוגרים ובלוגריות שכתבו על נושאים מגוונים כפוליטיקה, אופנה, מוזיקה ואפילו על חייהם האישיים, זכו לפופולריות לא מעטה. התופעה צברה תאוצה עם התפתחות הפופולריות של הרשתות החברתיות כמו פייסבוק, טוויטר, אינסטגרם, טיקטוק ועוד. אושיות רשת הן בעלות השפעה רבה בכל העולם, לעיתים הפופולריות הרבה היא כתוצאה מפרסום מוקדם של האושיה כעיתונאי, זמר או דוגמנית, אך יש והפופולריות נצברה משנינות ומקוריות ברשת בלבד. יש מוזיקאים שצברו את תחילת פרסומם כתוצאה מוויראליות ברשת דוגמת ג'סטין ביבר. יש גם "דוגמניות אינסטגרם" שעיקר פרסומן הוא מתמונות שהן מעלות לאינסטגרם, לעיתים הצלחתן לא פחותה מהדוגמניות המסורתיות, לדוגמה, נטע אלחמיסטר. לעיתים כוכבי הרשת מפרסמים מותגים מסוימים תמורת תשלום, כפרסום סמוי. בארצות הברית נציבות הסחר הפדרלית מחייבת אושיות רשת לסמן פוסטים ממומנים.

== שיווק משפיענים ==
יוטיוברים בכנס וידקון 2014
למשפיענים ולמשפיעניות יש קהל עוקבים רחב ונאמן העוקב אחרי התוכן שהם מייצרים. מערכת יחסים זו מאפשרת יצירת רווח עבור המשפיען באמצעות שיווק ופרסום מוצרים, וגורמת לעוקב להרגיש "קרוב" באופן וירטואלי למשפיען אותו הוא מעריץ. מאחר שהעוקב מרגיש שהוא מכיר את המשפיען, עולה הסבירות שהעוקב יקבל את המלצותיו מאשר צפייה בפרסומת אקראית. קיילי ג'נר התעשרה מתחום האיפור בעזרת המדיה החברתית.

==ראו גם==
* תופעת אינטרנט
* יוטיובר

==קישורים חיצוניים==

* [http://mizbala.com/tag/אושיות-רשת אושיות רשת], באתר "מזבלה"
* [http://www.cnn.com/2008/TECH/05/01/roflcon/ The new fame: Internet celebrity], באתר CNN 
* 
* 
* 

==הערות שוליים==

קטגוריה:תופעות אינטרנט
קטגוריה:תרבות אינטרנט
Eliica

Eliica (שם הדגם המלא: the Electric Lithium-Ion Car, ביפנית: エリーカ) היא מכונית קונספט בתצורת מכונית חשמלית אשר הוצגה ביפן בשנת 2004 על ידי פרופסור הירושי שימיזו מאוניברסיטת קיו, טוקיו. בפיתוח הדגם היו מעורבות 38 חברות. מחיר דגם ה""Eliica"" עמד על כ-30 מיליון ין יפני. פיתוח הדגם עמד על 320,000 דולר.

יוצר אב-טיפוס בודד.

==סקירה טכנית דגם "Eliica"==
מקור הכוח של דגם ה"Eliica" הוא מנוע המשולב בכל גלגל, כלומר מנוע גלגל (In-Wheel-Motor), אשר מפחית באופן ישיר הפסד מכני ותורם לעלייה מרחק השיוט. כיוון שלא ניתן היה להגדיל את גודלו של המנוע, היה צורך להגדיל את מספר המנועים, כלומר גלגלים, כדי להתגבר על התנגדות הנהיגה ולקבל פלט שיכול לכוון במהירות מקסימלית של 400 קמ"ש. כל אחד המנועים תוכנן לייצר כ-80 כ"ס לכל גלגל. התפוקה הכוללת היא כ-640 כ"ס, וזה מוכיח ביצועים האצה מעולה.

כל גלגל מצויד בבלם, הילוך, נושאת רכזת, ומרכיבים אילו עוזרים לשפר את הביצועים המנועיים. מקור כוח של הדגם, היא סוללת ליתיום יון המיוצרים על ידי "Nippon סוללה", ומאמצת מבנה שמאחסן את הסוללה בתוך מסגרת של חומר שהרכבו אלומיניום.
דגם ה"Eliica"" הוא דגם משופר של דגם "KAZ (Keio Advanced Zero-emission vehicle)", לימוזינה, בעלת 8 גלגלים, 8 נוסעים שפותחה בשנת 2003.

==אישים אשר בחנו את דגם ה"Eliica"==
ראש ממשלת יפן, ג'וניצ'ירו קואיזומי נהג בדגם ה"Eliica" ב-19 בדצמבר 2005, במשך 10 דקות בדרכו לפרלמנט היפני.

בנוסף דגם ה-"Eliica" נבחן על ידי מושל טוקיו שינטרו אישיהארה וגם על ידי נארוהיטו, נסיך יפן.

=="Eliica"==
* 8 גלגלים
* 5 נוסעים
* הטענה על ידי 80 סוללות ליתיום-יון
* זמן טעינה - 34 דקות ו-30 שניות (70% קיבולת סוללה)
* תאוצה בין 0 - 100 קמ"ש היא 4.0 שניות

==ראו גם==
* מכונית קונספט

==קישורים חיצוניים==

* 
* 
* 
* 
* 
* 

==הערות שוליים==

קטגוריה:דגמי מכוניות שהושקו ב-2004
קטגוריה:מכוניות חשמליות
קטגוריה:מכוניות קונספט
קטגוריה:כלי רכב יפניים
ArchBang

ארץ' בנג (באנגלית: Arch Bang) היא הפצת גנו/לינוקס הנחשבת להפצה קלה וחסכונית במשאבים ומיועדת למחשבים בעלי חומרה חלשה.

היא פותחה על ידי וילנסקי אריסטיד (Willensky Aristide), מבוססת על מערכת Arch Linux ושוחררה בתאריך 23 בספטמבר 2010.

מערכת ההפעלה ניתנת להורדה בגרסת 32 או 64 ביט ומופצת כשעליה מותקנות מראש תוכניות רבות כגון: תוכנת המסרים Pidgin, דפדפן האינטרנט FireFox, חבילת יישומים משרדיים Libre Office ועוד.

החל משנת 2012, המערכת מתוחזקת על ידי סטן מקלארן (Stan McLaren).

==רשימת גרסאות==
להלן 5 הגרסאות האחרונות:
{| class="wikitable"
|-
! גרסה
! תאריך
|-
|1212
|8 בדצמבר 2012
|-
|0614
|3 ביוני 2014
|-
|1015
|8 באוקטובר 2015
|-
|0716
|20 ביולי 2016
|-
|0117
|18 בינואר 2017
|}

==קישורים חיצוניים==

* 
* [https://sourceforge.net/projects/archbang/files הורדת ArchBang] באתר Sourceforge. 

קטגוריה:הפצות של GNU/לינוקס
קטגוריה:תוכנה חופשית
הדרבי של וינה

{| align="left"
|-
|
{| style="border: 1px #aaaaaa solid;"
! מאזן המפגשים הכולל בין אוסטריה לראפיד(נכון ל-10 בינואר 2018)
|-
|
|}
|}
אוסטריה וינה (בסגול) נגד ראפיד וינה (בירוק-לבן) במשחק דרבי, 2010
הדרבי של וינה הוא משחק כדורגל עירוני בין קבוצות הכדורגל אוסטריה וינה וראפיד וינה מהבירה האוסטרית, וינה. שני הצדדים מהווים את שתי קבוצות הכדורגל המצליחות ביותר במדינה, כששניהן יחד מחזיקות במירב התארים הלאומיים. אלה גם שני מועדוני הכדורגל הפופולריים ביותר באוסטריה עם אוהדים ברחבי המדינה כולה.

המפגש הראשון בין המועדונים היה ב-8 בספטמבר 1911, כאשר ראפיד גברה על אוסטריה בתוצאה 1–4.

סך הכל נערכו 322 משחקים כשראפיד ניצחה 132 מהם, אוסטריה ניצחה 117 משחקים ו-73 הסתיימו בתיקו.

זהו הדרבי הוותיק ביותר באירופה אחרי הדרבי של הדרבי של גלאזגו והדרבי של אדינבורו בין הארט אוף מידלות'יאן והיברניאן (שניהם בסקוטלנד) ונחשב לאחד ממשחקי הדרבי הסוערים באירופה.
== היריבות ==
מפה המראה את מיקום האצטדיונים של אוסטריה וראפיד עד יוני 2014.
שני המועדונים הגיעו משכונת היטצינג, מחוז 13, במערב וינה. היום לעומת זאת, אוסטריה משחקת באצטדיון פרנץ אימה בשכונת פאבוריטן, מחוז 10 שבדרום וינה בזמן שראפיד מארחת את משחקיה במערב העיר סמוך לפנציג (מחוז 14) באצטדיון אליאנץ.
== סטטיסטיקה ==
=== השוואת תארים ===
{| class="wikitable"
! טורניר
! אוסטריה
! ראפיד
|-
| אליפות לאומית || || 
|-
| גביע לאומי || || 
|-
| סופרקאפ לאומי || || 
|-
| הישג שיא באירופה || || 
|-
|}

=== סיכום תוצאות מפגשים ===
{| class="wikitable" style="text-align: center; margin-bottom: 10px;"
!משחקים
!style="background-color: 551A8B"|ניצחונות של אוסטריה
!bgcolor=808080|שוויונות
!style="background-color: 009966"|ניצחונות של ראפיד
!שערים לזכות אוסטריה
!שערים לזכות ראפיד
!סה"כ
|-
|ליגה
| 291
| 99
| 70
| 122
| 439
| 537
|-
| גביע
| 32
| 18
| 3
| 11
| 76
| 65
|-
| סופר קאפ
| 1
| 0
| 0
| 1
| 1
| 3
|-
|סה"כ
| 324
| 117
| 73
| 134
| 511
| 605
|}

==קישורים חיצוניים==

* [https://www.fifa.com/classicfootball/stories/classicderby/news/newsid=1179283.html הדרבי הירוק-סגול של אוסטריה], תסקיר 
* [https://web.archive.org/web/20110706094417/http://www.rapidarchiv.at/statistiken/derbies.html תוצאות המשחקים], סטטיסטיקה
* [https://web.archive.org/web/20090430091140/http://www.bundesliga.at/archiv/index.php מידע נוסף] 

==הערות שוליים==

וינה
דרבי, וינה
דרבי
דרבי
יוליאנה מריה מבראונשווייג-וולפנביטל

יוליאנה מריה, דוכסית בראונשווייג-וולפנביטל (בגרמנית: Juliane Marie von Braunschweig-Wolfenbüttel; 4 בספטמבר 1729 - 10 באוקטובר 1796), הייתה אשתו של פרדריק החמישי, מלך דנמרק.

== ביוגרפיה ==
יוליאנה מריה נולדה בוולפנביטל ב-4 בספטמבר 1729 לפרדיננד אלברכט השני, דוכס בראונשווייג-וולפנביטל ולאנטוניטה, נסיכת בראונשווייג-לינבורג, בתם של לודוויג רודולף, דוכס בראונשווייג-לינבורג וכריסטינה לואיזה, נסיכת אטינגן-אטינגן. יוליאנה מריה הייתה דודניתם של מריה תרזה ופיוטר השני, קיסר רוסיה, גיסתו של פרידריך השני, מלך פרוסיה ודודתו של פרידריך וילהלם השני, מלך פרוסיה.

ב-8 ביולי 1752 התחתנה יוליאנה מריה עם פרדריק החמישי, מלך דנמרק, שהתאלמן זמן קצר קודם לכן מאשתו הראשונה - לואיז, נסיכת בריטניה. הנישואים שהוסדרו על ידי הרוזן מולטקה, לא התקבלו בברכה על ידי העם, שסבר שמוקדם מדי למלך להינשא בשנית. בנוסף, לא זכתה יוליאנה מריה לאהדה יתרה בחצר המלכות בשל טעמה האישי שהיה שונה מזה של המלך ובשל כללי ההתנהגות הנוקשים שהתאימו לחצרות המלכות הגרמניים והיו פחות ידידותיים מאלה שהיו נהוגים על ידי לואיז האנגליה. ליוליאנה מריה ולפרדריק נולד בן אחד - פרדריק, נסיך הכתר של דנמרק, והיא עשתה כל שביכולתה לחנך אותו כראוי. יוליאנה מריה לא התערבה בענייני השלטון בעת שלטון בעלה, על אף שגיסה פרידריך השני, מלך פרוסיה קיווה שתשפיע למענו בחצר המלוכה הדנית.

בשנת 1766 מת בעלה פרדריק החמישי, מלך דנמרק, ובנה החורג כריסטיאן השביעי, מלך דנמרק עלה לשלטון במקומו. בשנת 1770 הפך כריסטיאן השביעי לחולה נפש, ובעקבות כך שלטו בדנמרק אשתו קרוליין מתילדה, נסיכת בריטניה, יחד עם מאהבה יוהאן פרידריך שטרואנזה. בשנת 1772 תפס בנה פרדריק, נסיך הכתר של דנמרק את השלטון, תוך שיוליאנה מריה שלטה למעשה יחד עם אובה הו-גולדברג. יוליאנה מריה הייתה ממונה על חינוכו של בנו של כריסטיאן - פרדריק, ואף ניסתה לחתן אותו בשנת 1781 עם נסיכה פרוסית. בשנת 1780 העניקה יוליאנה מריה מקלט לילדי אחיה אנטון אולריך, דוכס בראונשווייג, לאחר שחתמה על הסכם עם יקטרינה השנייה, קיסרית רוסיה.

בשנת 1784 ביצע פרדריק הפיכה שלטונית, ותפס את השלטון. בשנת 1785 הציע לה גוסטב השלישי, מלך שוודיה עזרה בתפיסת השלטון מחדש, אולם יוליאנה מריה סירבה, וב-10 באוקטובר 1796 היא מתה בארמון פרדנסבורג.

על שמה נקראה יוליאנה, נסיכת סקסוניה-קובורג-זאלפלד.

== אילן יוחסין ==

==קישורים חיצוניים==

* 

קטגוריה:נסיכות גרמניות
קטגוריה:נשות מלכי דנמרק ונורווגיה
קטגוריה:בית ולף
קטגוריה:ילידות 1729
קטגוריה:נפטרות ב-1796
ואדי שיבן

ואדי שיבן הוא ואדי באזור המועצה האזורית מטה בנימין, המתחיל דרומית לביתין, ומסתיים צפונית לכוכב יעקב. בתחתית הוואדי קיים נחל המתחבר בדרומו לוואדי אל-עין. מבנה הוואדי הוא של קו זרימה מרכזי, שאליו מתנקזים 3 ערוצים נוספים ממערב. הנחל בצפונו מתחיל בגובה של כ-820 מטר מעל פני הים, ומסתיים בדרומו בגובה של כ-650 מטר מעל פני הים. אורך הוואדי כ-4.2 ק"מ, מבלי לכלול את ערוצי הנחל המשתלבים בו.

ניתן להגיע לוואדי בדרך עמק פסגות.

==תוואי הוואדי==
הנחל מתחיל בסמוך לנביעת "עין אל קסעה", בין ביתין לאל בירה, ומשם ממשיך מזרחה כ-700 מטרים עד סמוך לעין שיבן - נביעת מים הנקראת גם עין תות. בנקודה זו הנחל פונה דרומה ועובר ממזרח לארבעה הרים, עד שמתחבר אל ואדי אל עין מצפון לכוכב יעקב, בנקודת התפר של היישוב המקורי, עם השכונה תל ציון. ההר הראשון נקרא ג'בל קרטיס, ומיד לאחריו בתחילת ההר השני שוכן קבר של שייח' ערבי, שעל שם הכינוי שלו נקרא הנחל. בין ההר השני לשלישי מתחבר ממערב ואדי א תינה. בראש ההר השלישי שוכן היישוב פסגות.

==לקריאה נוספת==
* בועז זיסו, בועז לנגפורד, איילת דיין, רועי פורת ועמוס פרומקין, [https://docs.wixstatic.com/ugd/2121fb_c079cc161f2a4a528df81b4662d076b9.pdf סקר ארכאולוגי במערות מנזר ואדי שיבן שבמזרח בנימין], מחקרים בארכאולוגיה ובהיסטוריה של ארץ ישראל לזכרו של יזהר הירשפלד במלאת עשור לפטירתו

==קישורים חיצוניים==
*[https://www.google.co.il/maps/place/%D7%9B%D7%95%D7%9B%D7%91+%D7%99%D7%A2%D7%A7%D7%91%E2%80%AD/@31.9015476,35.2646149,13z/data=!4m5!3m4!1s0x15032aceb13a1555:0x4caf200f086ab6b5!8m2!3d31.880152!4d35.242773 ואדי שיבן], באתר גוגל מפות
*[https://amudanan.co.il/ ואדי שיבן], באתר עמוד ענן
*[http://www.malham.info/ekkalat מערת אל קלעת הנמצאת בראש גדתו הצפונית של ואדי שיבן], באתר מלח"ם
*

==הערות שוליים==

קטגוריה:כוכב יעקב
קטגוריה:נחל פרת
שיבן
דיסאוטונומיה

דיסאוטונומיה (Dysautonomia) היא מצב המאופיין בפגיעה במערכת העצבים האוטונומית (ANS). מצב זה עלול להשפיע על תפקוד הלב, שלפוחית השתן, המעיים, בלוטות הזיעה וכלי הדם. למצב זה יש סיבות רבות, לא כולן נוירופתיות.
ישנן מספר מחלות דיסאוטונומיות, בהן מחלת פרקינסון, איידס, ניוון רב מערכתי, כשל אוטונומי, תסמונת הטכיקרדיה התנוחתית, נוירופתיה אוטונומית.

האבחנה מתבצעת באמצעות בדיקה פונקציונלית של מערכת העצבים האוטונומית, תוך התמקדות בהשפעתה על מערכות הגוף. הבדיקה מבקשת לזהות את מרכיבי המחלה הבסיסיים אשר הובילו להתפתחות של סימפטומים או נוירופתיה אוטונומית. הטיפול במחלות דיסאוטונומיות הוא לרוב טיפול סימפטומטי, אם כי כמה מהם יכולות להיות מטופלות ישירות. 

תחת ההגדרה של דיסאוטונומיה כלולות מחלות רבות, ותופעה זאת משפיעה על אנשים רבים, למרות זאת רופאים רבים לא מכירים את המאפיינים והבדיקות הנדרשות ולכן חולים רבים מתקשים בקבלת האבחנה ובקבלת הטיפול הנדרש.

דיסאוטונומיה היא תוצר של מחלה תורשתית או מחלה ניוונית נוירולוגית; היא יכולה להתרחש גם עקב פגיעה של מערכת העצבים האוטונומית כהפרעה משנית הנגרמת ממצב רפואי קודם, לעיתים לא ברור המקור לבעיה ולכן לא ברור משנית לאיזה בעיה רפואית היא הופיעה.

==ראו גם==
*דיסאוטונומיה משפחתית
==קישורים חיצוניים==

קטגוריה:מערכת העצבים האוטונומית
פורד טרנזיט קסטום

פורד טרנזיט קסטום (באנגלית: Ford Transit Custom) היא מכונית מסחרית המיוצרת על ידי יצרנית הרכב Ford of Europe באמצעות חברת הבת Ford Otosan בשותפות עם "Koç Holding" בטורקיה, בין השנים 2012 עד היום, והרפובליקה העממית של סין בתת-מחוז נאנצ'אנג (בירת מחוז ג'יאנגשי) משנת 2016 עד היום.

בסין דגם הפורד טרנזיט קסטום נקרא: "Ford New Transit".
כל יצרניות הרכב השותפות בייצור דגם ה "פורד טרנזיט קסטום" הם חברות בת של קונצרן הרכב פורד.

==תצורות==
* מסחרית (ואן)
* מיניבוס (קומבי) - 9 מושבים

==מודלים==
* בסיס גלגלים קצר (2,933 מ"מ)
* בסיס גלגלים ארוך (3,300 מ"מ)
* גג נמוך (1,922-2,386 מ"מ)
* גג גבוה (2,280-2,381 מ"מ)
אפשרויות:
* רוחק סרנים קצר, גג גבוה - 3 מושבים
* רוחק סרנים ארוך, גג גבוה - 3 מושבים
* רוחק סרנים קצר, גג נמוך - 9 מושבים
* רוחק סרנים ארוך, גג גבוה - 9 מושבים

==תמונות ==
<gallery mode="packed" heights="120">
קובץ:LIFTITEHNIK duty vehicle.JPG | "פורד טרנזיט קסטום"
קובץ:2014 Ford Transit Custom interior.jpg | "פורד טרנזיט קסטום", שנת 2014
קובץ:2017 Ford Transit Custom 290 Limite 2.0 Front.jpg | "פורד טרנזיט קסטום", שנת 2017
קובץ:2014 Ford Transit Custom (rl).jpg | "פורד טרנזיט קסטום", שנת 2014
קובץ:2014 Ford Transit Custom panel van (rl).jpg | "פורד טרנזיט קסטום", שנת 2014
קובץ:2014 Ford Transit Custom (rr).jpg | "פורד טרנזיט קסטום", שנת 2014
קובץ:Ford Tourneo Custom Kombi 2.2 TDCi Trend (VII) – Heckansicht, 28. Juli 2013, Münster.jpg | "פורד טרנזיט קסטום", שנת 2013 - מיניבוס
קובץ:Ford Tourneo Custom Kombi 2.2 TDCi Trend (VII) – Frontansicht, 28. Juli 2013, Münster.jpg | "פורד טרנזיט קסטום", שנת 2013 - מיניבוס
קובץ:Ford Transit. 2014 IAA. Police car. Free image Spielvogel.JPG | "פורד טרנזיט קסטום", שנת 2014 - ניידת משטרה
</gallery>

==ראו גם==
* פורד
* פורד טרנזיט

==לקריאה נוספת==
* [http://content.usatoday.com/communities/driveon/post/2012/04/with-us-next-ford-debuts-new-transit-van-for-europe/1#.WlYr20lG3IU פורד טרנזיט קסטום] (content.usatoday.com/communities/driveon)

==קישורים חיצוניים==

* 

==הערות שוליים==

קטגוריה:כלי רכב שהושקו ב-2012
קטגוריה:מכוניות מסחריות
קטגוריה:מיניבוסים
טרנזיט קסטום
קטגוריה:כלי רכב המיוצרים בסין
קטגוריה:כלי רכב המיוצרים בטורקיה
דייוויד גוק

דייוויד גוק (באנגלית: David Gauke; נולד ב-8 באוקטובר 1971) הוא פוליטיקאי בריטי. כיהן מטעם המפלגה השמרנית כחבר בבית הנבחרים הבריטי מטעם מחוז דרום-מערב הרטפורדשייר בין השנים 2005 ל-2019. כיהן כלורד צ'נסלור (שר המשפטים) בקבינט של תרזה מיי. גוק שימש כשר במשרד האוצר בממשלתו של בממשלתו של דייוויד קמרון בין השנים 2010 ל-2014. 

==ביוגרפיה==
גוק נולד באיפסוויץ' ולמד בבית ספר תיכון ציבורי בעיר. ב-1995 סיים לימודי משפטים מאוניברסיטת אוקספורד וסיים התמחות כעורך דין (solicitor) ב-1997. עבד כעורך דין בלונדון עד היבחרו לפרלמנט.

ב-2001 התמודד מטעם המפלגה השמרנית למושב מחוז ברנט-מזרח בבית הנבחרים הבריטי, אך לא נבחר.

במאי 2005 נבחר לנציג מחוז דרום-מערב הרטפורדשייר בבית הנבחרים. לאחר היבחרו כיהן בוועדת הנהלים ובוועדת האוצר של בית הנבחרים וכן שימש שר זוטר בממשלת הצללים של דייוויד קמרון. לאחר ניצחונו של קמרון והמפלגה השמרנית בבחירות הכלליות בבריטניה 2010, מונה לסגן שר האוצר. ב-2014 מונה לשר במשרד האוצר וביולי 2016 מונה למזכיר הראשי במשרד האוצר.

ביוני 2017 מונה לשר העבודה והפנסיות בקבינט של תרזה מיי. בינואר 2018 מונה ללורד צ'נסלור (שר המשפטים). הוא התפטר מתפקידו ביולי 2019 לאחר היבחרו של ברויס ג'ונסון כמנהיג המפלגה השמרנית. בבחירות 2019 התמודד כעצמאי בבחירות במחוזו והפסיד.

==קישורים חיצוניים==

* 

* [https://www.parliament.uk/biographies/commons/mr-david-gauke/1529 דייוויד גוק] באתר הפרלמנט הבריטי

קטגוריה:חברי הפרלמנט של הממלכה המאוחדת (2005–2010)
קטגוריה:חברי המפלגה השמרנית (הממלכה המאוחדת)
קטגוריה:לורד צ'נסלורים
קטגוריה:שרי העבודה של בריטניה
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:בריטים שנולדו ב-1971
מבסוטה

מֶבּסוּטָה או ε בתאומים הוא הכוכב החמישי בבהירותו בקבוצת הכוכבים תאומים עם בהירות נראית מדרגה 2.98, שנמצא במרחק של כ-845 שנות אור ממערכת השמש. מקור שמו הוא ביטוי בערבית שפירושו זרועו המושטת של האריה וככל הנראה השם ניתן במקור לכוכב אחר ובנסיבות לא ידועות עבר לכוכב זה. בשל מיקומו הקרוב למישור המילקה, הכוכב מוסתר לעיתים קרובות על ידי הירח, מה שמאפשר למדוד בדיוק רב את קוטרו הזוויתי, ולעיתים רחוקות על ידי כוכבי הלכת נוגה ומאדים, שהסתיר אותו ב-8 באפריל 1976. ב-10 ביוני 1940 וב-11 ביוני 1953 הכוכב הוסתר על ידי כוכב חמה, אך הסתרות אלה היו האחרונות לתקופה של לפחות 20,000 שנים. גם נוגה ומאדים לא צפויים להסתיר את מבסוטה במאה ה-21.

מבסוטה הוא כוכב־התקן של המחלקה הספקטרלית G8Ib.

==תכונות==
מבסוטה הוא על-ענק צהוב מסוג ספקטרלי G8 Ib, מסתו למעלה מ-10 מסות שמש ורדיוסו כ-140 רדיוסי שמש. טמפרטורת פניו נמוכה יחסית ועומדת על כ-4,700 קלווין והוא מאיר בעוצמה של בערך פי 3,700 מהשמש באור נראה, אך בשל הטמפרטורה הנמוכה של פניו חלק ניכר של קרינתו היא בתחום התת-אדום, כך שעוצמת הארתו הכוללת היא בערך פי 8,400 מעוצמת ההארה של השמש. כוכבים רבים מסוגו של מבסוטה הם משתנים קפאידיים וגם בהירותו של מבסוטה דווחה בעבר כמשתנה מעט והוא נחשד ככוכב משתנה. עם זאת, הוא אינו מסווג כמשתנה קפאידי ולא נראה שבהירותו משתנה במידה שתגדיר אותו ככוכב משתנה.

במרחק זוויתי של כמעט שתי דקות קשת ממבסוטה נמצא כוכב עמום עם בהירות מדרגה 9.6 וסוג ספקטרלי K2, שלפעמים מסומן כמבסוטה B. לא ידוע אם יש קשר בין שני הכוכבים או אם הם רק במקרה נמצאים על אותו קו ראייה, אך אם הם אכן קשורים זה לזה, אז המרחק ביניהם הוא לפחות חצי שנת אור.

==קישורים חיצוניים==
* [http://stars.astro.illinois.edu/sow/mebsuta.html מבסוטה] באתר של ג'ים קלר
* 

==הערות שוליים==

קטגוריה:על-ענקים מסוג G
קטגוריה:קבוצת הכוכבים תאומים
רותם עטר

רותם עטר (נולדה ב-7 בינואר 1985) היא מתרגמת פרוזה ושירה מצרפתית ומאנגלית לעברית. זוכת פרס שרת התרבות ליצירה ספרותית לשנת 2019.

==ביוגרפיה==

רותם עטר למדה בתיכון תלמה ילין. בוגרת תואר ראשון בספרות כללית והשוואתית ובספרות צרפתית באוניברסיטה העברית ותואר שני בלימודי תרגום באותה אוניברסיטה. למדה ספרות צרפתית בסורבון, שבפריז, צרפת.

תרגומיה פורסמו בכתבי העת דחק - כתב עת לספרות טובה, ננופואטיקה ועיתון 77. חברת עמותת מקום לשירה, שותפה לעריכת פסטיבל השירה בירושלים, "מטר על מטר" ומנהלת את מרכז מקום לשירה בחיפה. בוגרת תוכנית מנהיגות בתרבות יהודית של מכון מנדל.

נשואה לדוד ואם לבן ולבת. מתגוררת בחיפה.

==תרגומים==
* ""צוואתו של מוקיון" מאת ז'ול ואלס (הוצאת זיקית, 2013)
* "תרגילים בסגנון" מאת רמון קנו (הוצאת מקום לשירה, 2016)
* "זכרונותיו של חבר" מאת אוקטב מירבו (הוצאת לוקוס, 2017)
* "חוש המאבק" מאת מישל וולבק (יחד עם שרון רוטברד, הוצאת בבל, 2017)
* "שנה" מאת ז'אן אשנוז (הוצאת לוקוס, 2018)
*"צבע החלב" מאת נל ליישון (הוצאת תשע נשמות, 2018)
*"על רוח הספרות" מאת מאדאם דה סטאל (הוצאת דחק, 2019)
*"חובב הספרים" מאת שארל נודייה (הוצאת נהר, 2021)
*"שיר שמרפא דגים" מאת ז'אן פייר סימאון (צלטנר, 2021)
*"קשת הרגשות שלי" מאת אורלי שיין שו שין (צלטנר, 2021)
*"המופע של גארי" מאת נל ליישון (הוצאת תשע נשמות, 2022)
*"לחיות עם המתים שלנו" מאת דלפין הורווילר (הוצאת לוקוס, 2023)

== עריכה ==
"כחול אינו מרעיש": אנתולוגיה של שירה צרפתית עכשווית (2020-1960), הוצאת מקום לשירה, 2021

== קישורים חיצוניים ==

* [https://www.poetryplace.org/%d7%a6%d7%95%d7%95%d7%aa/ אודות רותם עטר] באתר מקום לשירה
* 
* [https://www.youtube.com/watch?v=tNKEPBhcEJM הרצאתה של רותם עטר - על הבלתי ניתן לתרגום באגודת המתרגמים בישראל], באתר יוטיוב, מרץ 2014
* [https://indreamz.wordpress.com/2017/02/09/החלומות-של-המתרגמת-רותם-עטר החלומות של המתרגמת רותם עטר], בבלוג "תְּנוּעַת עֵינַיִם מְהִירָה" של אלעד נבו, 9 בפברואר 2017
* 
* [https://maala.co.il/writer/%D7%A8%D7%95%D7%AA%D7%9D-%D7%A2%D7%98%D7%A8/ רשימות ביקורת מאת רותם עטר בכתב העת "מעלה"]
===שירים שתרגמה===
* [https://web.archive.org/web/20180112155941/http://www.haptiliya.com/rotem-atar שני שירים מאת אנדרה שדיד בתרגומה של רותם עטר], במגזין לספרות, "הפתילייה", 5 בפברואר 2015
* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מתרגמות ישראליות
קטגוריה:מתרגמים ישראלים
קטגוריה:בלוגריות ישראליות
קטגוריה:בוגרות תלמה ילין
קטגוריה:בוגרי תלמה ילין
קטגוריה:מתרגמות מצרפתית לעברית
קטגוריה:מתרגמים מצרפתית לעברית
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:חיפה: אישים
קטגוריה:ערכים שנערכו במסגרת מיזם ויקי נשים
קטגוריה:ישראליות שנולדו ב-1985
קטגוריה:ישראלים שנולדו ב-1985
יחסי טנזניה–סין

יחסי טזניה–סין הם היחסים הדו-צדדיים שבין הרפובליקה המאוחדת של טנזניה לבין הרפובליקה העממית של סין. סין ייסדה את יחסיה הרשמיים עם טנגניקה וזנזיבר ב-9 בדצמבר 1961, וב-11 בדצמבר 1963 בהתאמה. כאשר שתי המדינות התאחדו לטנזניה, ב-26 באפריל 1964 היה זה אך טבעי שסין תמשיך את יחסיה עם המדינה החדשה.

== יחסים כלכליים ==
מראשית היחסים הדו-צדדיים בין שתי המדינות, סייעה סין לטנזניה במגוון רחב של תוכניות סיוע כלכלי נדיבות. הפרויקט החשוב ביותר היה פרויקט רכבת TAZARA שנבנתה בשנים 1970–1975 במימון סיני, לצד עובדים וסיוע טכני מהמעצמה מהמזרח. קו הרכבת, שאורכו 1,860 ק"מ מקשר בין זמביה ובירת טנזניה דאר א-סלאם. ממשלת סין שלחה עד כה 56 אלף עובדים וממשיכה לסייע בהפעלת הקו, בעשרות השנים שחלפו.

== סחר בפילים ==
אזרחים סינים מעורבים ברכש פילים ושנהב ממדינות אפריקאיות בהן הפילים בסכנת הכחדה. בנובמבר 2013 נעצרו בדאר א-סלאם 3 אזרחים סינים עם 797 ניבים של פילים.

על פי דו"ח האו"ם הקשר בין הביקוש הסיני להיצע הטנזני הוא מההשפעות ההרסניות ביותר שקיימות בקרב אוכלוסיית הפילים באפריקה:

על פי הערכות שונות ההערכה היא כי בין 56–154 טון שנהב מיוצרים באופן לא חוקי בטנזניה. מתוכם שני שלישים מיועדים לאסיה, ובשנת 2011 היה הדבר שווה 30 מיליון דולר.

מיד לאחר פרסום הממצאים של האו"ם, התייחס סגן השר הטנזני האחראי על משאבי הטבע והתיירות, בתגובה לתלונות האזרחים ואמר כי ממשלת טנזניה תפעל כנגד ציידים ללא כל קשר לארצות מוצאם, אך הוא הוסיף כי ייבחנו בכובד ראש ההשלכות של האכיפה על ההכנסות מתיירות.

== הסיוע הסיני לטנזניה ==
בין השנים 2000 ל-2011, נערכו כ-62 פרויקטים שונים לפיתוח שנתמכו מצד סין. פרויקטים אלו נעים בין מאמצי הממשלה להשיק את הבנק לפיתוח החקלאות בטנזניה, להלוואה של 400 מיליון דולר כדי להקל על הבעיות הכלכליות של מכרה קיווארה, ובניית האצטדיון האולימפי בנג'מין מקאפה, האצטדיון הלאומי של המדינה.

== ראו גם ==
* יחסי אינדונזיה-טנזניה
* יחסי ארצות הברית-טנזניה

== לקריאה נוספת ==
* קרדנל, חואן פבלו; הכיבוש הסיני הדומם; עמוד 49 

== הערות שוליים ==
המכון הממלכתי ליחסים בין-לאומיים של מוסקבה

המכון הממלכתי ליחסים בין-לאומיים של מוסקבה (ברוסית: Московский государственный институт международных отношений, בקיצור МГИМО; מילולית: המכון המוסקבאי הממלכתי ליחסים בינלאומיים) הוא אחת האוניברסיטאות המובילות ברוסיה שעוסקת בהכשרת מומחים ב-18 תחומים: יחסים בינלאומיים, לימודים אזוריים, כלכלה, משפטים, עיתונאות, פוליטיקה, פרסום, יחסי ציבור, סוציולוגיה, ניהול, עסקים, אקולוגיה איכות הסביבה, ניהול ממלכתי ועירוני, מימון, אשראי, בלשנות, חינוך, פסיכולוגיה, ניהול כוח אדם, ניתוח עסקים.

בתחום הלימוד האוניברסיטה נחשבת לאחת המובילות במדינה. מבנה האוניברסיטה מורכב משני קמפוסים, שמונה פקולטות ושלושה מוסדות. ב-2017, באוניברסיטה למדו שבע אלף תלמידים מרוסיה, מדינות חבר העמים ותלמידים מחוץ לישראל. ב-2010 המכון נכנס לספר השיאים של גינס בתור האוניברסיטה שמלמדת את המספר הגדול ביותר של שפות זרות (53 שפות זרות). האוניברסיטה היא חברה באיגוד בתי הספר המקצועיים ליחסים בינלאומיים (Association of Professional Schools of International Affairs).

שמו המלא של המוסד הוא מוסד להשכלה מקצועית גבוהה ממלכתי ופדרלי "המכון (האוניברסיטה) הממלכתי של מוסקבה ליחסים בינלאומיים של משרד החוץ של הפדרציה הרוסית"

נודע בשמו המקוצר - MGIMO או אוניברסיטת MGIMO.

== בוגרים נודעים ==
*פטר מלאדנוב, נשיא בולגריה לשעבר
*אילהם אלייב, נשיא אזרבייג'ן
*קאסים-ג'ומארט טוקאייב, נשיא קזחסטן ויו"ר הסנאט הקזחי
*קירסאן איליומז'ינוב, נשיא קלמיקיה
*אנדריי לוקאנוב, ראש ממשלת בולגריה לשעבר
*ז'ן וידנוב, ראש ממשלת בולגריה לשעבר
*אירינה בוקובה, דיפלומטית בולגרייה, מנכ"לית אונסק"ו
*סרגיי לברוב, שר החוץ של רוסיה
*אנדריי קוזירב, שר החוץ הרוסי
*מארוש ספצ'וביץ', הנציב האירופי ליחסים בינלאומיים, נציג סלובקיה ב
*גאורגי מאמדוב, שגריר רוסיה בקנדה
*ויטאלי צ'ורקין, שגריר רוסיה באו"ם
*יורי פדוטוב, מנכ"ל UNODC
*סטפן פולה, שגריר צ'כיה באו"ם והשר לענייני אירופה
*אולג גורדייבסקי, קצין ק.ג.ב. שערק למערב
*גריגורי מרצ'נקו, מושל הבנק הלאומי של קזחסטן
*סרגיי מרטינוב, שר החוץ של בלארוס
*האנג צ'ון נארון, שר החינוך הקמבודי
*יורי נוסנקו, קצין ק.ג.ב. שערק למערב
*גריגול ושאדזה, שר החוץ של גאורגיה
*אלישר אוסמנוב, מיליארדר רוסי, יו"ר חברת גזפרום אינווסטהולדינג
*ולדימיר פוטנין, אוליגרך, נשיא אינטארוס החזקות
*אלכסנדר לבדב, אוליגרך רוסי
*קסניה סובצ'ק, עיתונאית ומגישת טלוויזיה

== קישורים חיצוניים ==

* 
* [http://mgimo.ru/about/history/ ההיסטוריה של MGIMO]

==הערות שוליים==

*
קטגוריה:מוסקבה: אוניברסיטאות ומכללות
פרשת ויהי בנסוע

פרשת ויהי בנסוע הארון היא הפרשה הקצרה ביותר בתורה ובה שני פסוקים, ושמונים וחמש אותיות בלבד. היא אחת מהפרשיות שב, ומתארת את מסע ארון ברית ה' יחד עם בני ישראל בעת הנדודים במדבר.

פרשה זו מלבד היותה הקצרה ביותר מבין פרשיות התורה, התייחדה (יחד עם שמונה פסוקים מתהלים) בכך שמשני צידיה מופיעה כמין אות נו"ן הפוכה.

== נו"ן הפוכה ==
דוגמה לשני המופעים של [[נו"ן הפוכה בפרשת "ויהי בנסוע" שבספר במדבר (י 35-36), בספר תורה בן זמננו]]

כאמור פרשה זו נתייחדה בכך שבראשה וסופה נכתבה האות נו"ן הפוכה, ופרושים שונים ניסו להסביר את הדבר.

התלמוד הבבלי מציין בין היתר כי סימון זה מרמז על פסוק שמופיע שלא במקומו:ואכן, בתרגום השבעים היווני שתורגם מנוסח עברי השונה מנוסח המסורה, מופיעים הפסוקים הרלוונטיים מבמדבר י' לפי הסדר הבא: ל"ג, [ל"ה-ל"ו], ל"ד. עובדה זו יש בה כדי לאשש את הסברה שמיקומם של פסוקים ל"ה-ל"ו היה רופף במסורות השונות. התייחסות נוספת לסימון זה מופיעה במסכת סופרים, חיבור ארץ ישראלי שחובר אולי בתקופת הגאונים, במאות 7–8 לספירה:

בספר הזוהר נאמר שהאות נ מבטאת את ספירת המלכות (השכינה), ובעת נסיעת הארון, הייתה ספירת המלכות מתעלה. אולם, ראש האות נכתבת הפוכה כדי להורות שהשכינה הפכה פניה כלפי עם ישראל, כדי שלא יתנתק הקשר בין השראת השכינה לעם ישראל.

== טומאת כתבי הקודש ==

במשנה במסכת ידיים יש דיון על כמות האותיות שצריכות להיות בטקסט כדי שיהיה לו חשיבות של מגילה, לעניין גזירת חז"ל שמטמאת את הידיים, וכך מופיע שם:

.

כלומר: מאחר שישנה פרשה בתורה שמכילה 85 אותיות, (פרשת ויהי בנסוע הארון), ניתן ללמוד שכן הדין בכל טקסט שיש בו לפחות מספר אותיות זה - יש בו חשיבות של מגילה לעניין טומאת ידיים.

== הצלה מדלקה בשבת ==

בברייתא נפסק שספר תורה שהיו כתובים בו פרשיות רבות אך בלה ורובן נמחקו, או שמתחילה כבר כתבו בו רק פרשיות מעטות, אם יש בו שמונים וחמש אותיות שהיא מניין פרשת "ויהי בנסוע הארון", הפרשה הקצרה בתורה, מצילין את הספר ואם לא - לא. אם כי, חכמי התלמוד ובראשם רב הונא בר חלוב הבהירו כי אין כלל זה אמור לספר שבו כתוב אחד משמותיו של הקב"ה שאינן נמחקים (כדוגמת השם המפורש למשל) שמצילים אותו בכל מקרה.

נחלקו רב הונא ורב חסדא אם צריך ששמונים וחמש אותיות אלו שקיימות בו יהיו מקובצות במקום אחד או אפילו אם הן מפוזרות. לפי רב הונא ניתן לצרף רק מילים שלמות שנשארו ולא אותיות, אך רב חסדא סובר שגם לאותיות מפוזרות שנותרו מספר תורה שבלה יש קדושת ספר תורה כדי להצילן מפני דליקה.

== הערות שוליים ==

קטגוריה:פרשת בהעלותך
רוק ניסיוני

רוק ניסיוני (או אַוַונרוק, avant-rock) הוא תת-ז'אנר ניסיוני במוזיקת רוק המותח את גבולות הקומפוזיציה ואת טכניקת ההופעות הנפוצות וגם מתנסה עם אלמנטים בסיסיים של רוק. אמני הז'אנר שואפים להתחדש ולהשתחרר ממוזיקת הרוק הקיימת. חלק מהמאפיינים של הז'אנר הם ביצוע של אלתורים, אינסטרומנטציה משונה, השפעות מהאוונגרד, מילים או קטעים כליים משונים, מבנים וקצבים משונים תוך דחייה של שאיפות להצלחה מסחרית.

מתחילתה הייתה מוזיקת רוק ניסיונית, אך רק בשנות השישים המאוחרות החלו ליצור קומפוזיציות ארוכות ומורכבות. ב-1967 הז'אנר היה זמין מסחרית בתור מוזיקת פופ, אך בשנת 1970 המבצעים גרמו נזק לעצמם עד לחוסר הצלחה. בגרמניה, הקראוטרוק שילב אלמנטים של אלתורים ורוק פסיכדלי עם אוונגרד ויצירות קלאסיות עכשוויות. בשנות השבעים היותר מאוחרות, הכלאה מוזיקלית התרחשה ביחד עם הפיתוח של פאנק (Punk), גל חדש, ניסויים מסוג עשה זאת בעצמך, ומוזיקה אלקטרונית. קצבים מפאנק (Funk) ופיוז'ן החלו להיות משולבים בתוך הרוק הניסיוני.

לגל הראשון של קבוצות רוק ניסיוני בשנות השמונים היו מעט מוסכמות למוזיקה. מאוחר יותר בעשור, רוק ניסיוני קיבל אלמנטים ממוזיקה פסיכדלית שהייתה שונה מהמודעות העצמית והערנות של הפוסט-פאנק המוקדם יותר. בשנות התשעים, תנועה קטנה בשם פוסט-רוק הייתה הצורה הדומיננטית של רוק ניסיוני. בשנות ה-2010, המושג "רוק ניסיוני" הידרדר לשימוש רנדומלי וחסר משמעות. חלק גדול מלהקות הרוק מסווגות בעזרת תחיליות כגון "פוסט-" ו-"קראוט-".
==קישורים חיצוניים==

==הערות שוליים==

קטגוריה:סגנונות רוק
הר רוקר

הר רוקר (באנגלית: Mount Rucker) הוא הר שגובהו 3,815 מטרים מעל פני הים, הנמצא דרומית לרכס ג'ונס הופקינס ומהווה חלק מרכס החברה המלכותית בארץ ויקטוריה שבאנטארקטיקה. ההר התגלה על ידי משלחת דיסקברי (1901–1904), שנתנה להר את שמו על שם סר ארתור רוקר, מזכיר הכבוד של החברה המלכותית.

רכס רוקר (78°12′S 162°50′E) משתפל מההר מזרחה, ומבדיל בין קרחון גלסייר וקרחון וולקוט. שמו של הרכס נקבע על ידי אנשי המשלחת האנטארקטית של אוניברסיטת ויקטוריה בוולינגטון, ניו זילנד בשנים 1060–1961. 

מעבר סולפיד (Sulphide, גָּפְרִי, מן המילה גופרית; 78°12′S 162°45′E) הוא אוכף הנמצא על רכס רוקר. שמו בא מרצועה של פצלי פיריט, היוצרים ריח גופריתי כאשר מקישים עליהם בחפץ קשה, כמו פטיש.

==לקריאה נוספת==
<div class="mw-content-ltr">
* [https://books.google.co.il/books?id=xwLHnC9qMsgC&pg=PA118&lpg=PA118&dq=Mount+Rucker&source=bl&ots=kdGkk8K5ol&sig=esLT6MCZ7RYxyRARDMZgA4u3F-8&hl=en&sa=X&ved=0ahUKEwiPz9aaoc7YAhVlKsAKHZuVBJ8Q6AEIVDAL#v=onepage&q=Mount%20Rucker&f=false Polar prospects: a minerals treaty for Antarctica], Congress of the United States, Office of Technology Assessment, p. 118.</div>

==קישורים חיצוניים==
* [http://www.peakbagger.com/peak.aspx?pid=12213 הר רוקר] באתר peakbagger

==הערות שוליים==

רוקר
רכס ג'ונס הופקינס

רכס ג'ונס הופקינס (באנגלית: Johns Hopkins Ridge) הוא רכס הרים הבולט צפונה מרכס החברה המלכותית שבאנטארקטיקה. הרכס ממוקם צפונית להר רוקר, ואורכו 11 קילומטרים. מצודת בורג הוא בין הנקודות הגבוהות ברכס.

==היסטוריה==
הרכס מופה לראשונה במסגרת הסקר הגאולוגי של ארצות הברית על ידי סוקרים על הקרקע ובאמצעות תצלומי אוויר שבוצע על ידי צי ארצות הברית.

===מקור השם===
שמו של הרכס ניתן לו על ידי הוועדה המייעצת לשמות אנטארקטיים, בשנת 1963, והוא נקרא על שם אוניברסיטת ג'ונס הופקינס שבבולטימור, מרילנד, אשר שלחה חוקרים רבים לאנטארקטיקה (לצד קרחון קרלטון שנקרא על שם מכללת קרלטון, וקרחון ראטגרס שנקרא על שם אוניברסיטת ראטגרס).

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:7586 רכס ג'ונס הופקינס] באתר הסקר הגאולוגי של ארצות הברית
* [https://geographic.org/geographic_names/antname.php?uni=7586&fid=antgeo_112 תצלום לוויין של הרכס ותיאור הרכס]
* [https://www.timeanddate.com/weather/@6635707 נתוני מזג אוויר עדניים לרכס ג'ונס הופקינס]
* [http://adam.antarcticanz.govt.nz/nodes/view/20984 רכס ג'ונס הופקינס] באתר ADAM - Antarctica New Zealand's Digital Asset Management system

==הערות שוליים==

ג'ונס הופקינס
יחסי מקסיקו – ערב הסעודית

מלך ערב הסעודית סלמאן (מימין) נפגש עם נשיא מקסיקו אנריקה פניה נייטו בעת ביקור האחרון בערב הסעודית, ינואר 2016
יחסי מקסיקו–ערב הסעודית הם היחסים הדיפלומטיים בין מקסיקו לערב הסעודית. שתי המדינות חברות ב-G-20 ובאומות המאוחדות.

== היסטוריה ==
מקסיקו וערב הסעודית החלו לקיים יחסים דיפלומטיים ב-12 בספטמבר 1952. ב-31 ביולי 1975, ביקר נשיא מקסיקו לואיס אצ'ווריה אלברס במשך חמישה ימים בערב הסעודית ונפגש עם המלך ח'אלד בג'דה. שני המנהיגים דנו גם על אירועים שהתרחשו במזרח התיכון באותה תקופה.

באוקטובר 1981, ביקר הנסיך הסעודי באותה תקופה, פהד, במקסיקו כדי להשתתף בכנס הבינלאומי בשיתוף פעולה ופיתוח, ונפגש עם נשיא מקסיקו, חוסה לופס פורטייו. ב-1981, פתחו שתי האומות שגרירויות כל אחת בבירת השנייה. ביוני 2010, ביקרה שרת החוץ המקסיקנית, פטריסיה אספינוסה, בערב הסעודית. ב-2012, שתי מדינות חגגו את יום השנה ה-60 לכינון היחסים הדיפלומטיים ביניהן. במרץ 2014, ביקר שר החוץ המקסיקני, חוסה אנטוניו מאדה קוריברניה, גם הוא בערב הסעודית.

בינואר 2016, ביקר נשיא מקסיקו, אנריקה פניה נייטו, באופן רשמי בערב הסעודית. במהלך הביקור הנשיא פניה נייטו נפגש עם המלך סלמאן ויחד הם חתמו על 17 הסכמים בילטרליים בנושאים שונים: שיתוף פעולה במאבק נגד פשע מאורגן; העלמת מס וביטול כפל מס; אנרגיה; מסחר; הגנה על השקעות, והסכמים על תרבות וספורט. בנוסף, הנשיא פניה נייטו העניק למלך סלמאן את תואר מסדר הנשר האצטקי.

== יחסי מסחר ==
ב-2015, הסתכם סך כל הסחר בין שתי המדינות בכ-387 מיליון דולר. ערב הסעודית היא שותפת המסחר הגדולה ביותר של מקסיקו מבין המדינות הערביות וה-41 בעולם. היצוא העיקרי של מקסיקו לערב הסעודית כולל: חוטי נחושת, סגסוגת אלומיניום ודבש. היצוא העיקרי של ערב הסעודית למקסיקו כולל: דלק וגז פרופן. החברה הבינלאומית המקסיקנית, KidZania, מתופעלת בערב הסעודית.

== משלחות דיפלומטיות ==
* למקסיקו יש שגרירות בריאד.
* לערב הסעודית יש שגרירות במקסיקו סיטי.

==קישורים חיצוניים==

== הערות שוליים ==
All Your Fault Tour

All Your Fault Tour הוא סיבוב ההופעות הראשון של הזמרת-יוצרת ביבי רקסה. סיבוב ההופעות נתמך על ידי המיני-אלבום השני שלה, All Your Fault: Pt. 1. סיבוב ההופעות החל ב-1 במרץ 2017, והסתיים ב-18 במאי 2017. החלק הראשון של סיבוב ההופעות נתמך על ידי דניאל סקיי.

בסיבוב ההופעות שרה ביבי רקסה את הלהיטים "Me, Myself & I", ו-"F.F.F", ביחד עם ג'י-איזי.

== רקע ==
ב-24 בינואר 2017, הודיעה רקסה ברשתות החברתיות כי תצא לסיבוב הופעות ראשון, ובמערכה הראשונה שלו יתארח דניאל סקיי. היא אף כתבה כמה שורות שבהן היא פנתה אל קהל מעריציה, ואמרה כי היא תבוא למדינות שונות.

== רשימת השירים ==
בשיר "F.F.F", השתתף ג'י-איזי בעצמו, ואת השיר "The Monster", שרה הזמרת בהופעות שנעשו באמריקה הצפונית בלבד.
# "Bad Bitch"
# "Gateway Drug"
# "Me, Myself & I"
# "Atmosphere"
# "Small Doses"
# "In the Name of Love"
# "Take Me Home"
# "I'm Gonna Show You Crazy"
# "I Can't Stop Drinking About You"
# "F.F.F."
# "Hey Mama"
# "No Broken Hearts"
# "I Got You"

== תאריכי הופעות ==
{| class="wikitable"
!תאריך
!עיר
!מדינה
!מיקום
!מופע חימום
!צופים
!הכנסות
|-
! colspan="7" |צפון אמריקה
|-
|1 במרץ 2017
|דאלאס
| rowspan="14" |ארצות הברית
|Trees Dallas
| rowspan="20" |דניאל סקיי, ספנסר לודוויג
|600 / 600
| rowspan="4" |N/A
|-
|2 במרץ 2017
|יוסטון
|House of Blues
| rowspan="3" |N/A
|-
|3 במרץ 2017
|אוסטין
|Emo's
|-
|6 במרץ 2017
|פיניקס
|LiveWire
|-
|8 במרץ 2017
|לוס אנג'לס
|Fonda
|1,200 / 1,200
|$31,025
|-
|9 במרץ 2017
|סנטה אנה
|The Observatory
|N/A
| rowspan="16" |N/A
|-
|11 במרץ 2017
|סן פרנסיסקו
|Regency Ballroom
|1,423 / 1,423
|-
|13 במרץ 2017
|פורטלנד
|Wonder Ballroom
|778 / 778
|-
|14 במרץ 2017
|סיאטל
|The Crocodile
| rowspan="2" |N/A
|-
|16 במרץ 2017
|סולט לייק סיטי
|The Depot
|-
|17 במרץ 2017
|דנוור
|Larimer Lounge
|250 / 250
|-
|19 במרץ 2017
|מיניאפוליס
|Fine Line Music Café
| rowspan="7" |N/A
|-
|20 במרץ 2017
|שיקגו
|Metro Chicago
|-
|22 במרץ 2017
|דטרויט
|The Majestic Theatre
|-
|23 במרץ 2017
|טורונטו
| rowspan="2" |קנדה
|Phoenix Concert Theatre
|-
|24 במרץ 2017
|מונטריאול
|Le Belmont
|-
|26 במרץ 2017
|פילדלפיה
| rowspan="5" |ארצות הברית
|Underground Arts
|-
|27 במרץ 2017
|בוסטון
|Sinclair
|-
|29 במרץ 2017
|ניו יורק
|Irving Plaza
|1,025 / 1,025
|-
|30 במרץ 2017
|וושינגטון די. סי.
|U Street
|500 / 500
|-
|31 במרץ 2017
|ברוקלין
|Warsaw
|ניישונס, ספנסר לודוויג
|N/A
|-
! colspan="7" |אסיה
|-
|28 באפריל 2017
|דובאי
|איחוד האמירויות הערביות
|Autism Rocks Arena
|N/A
|N/A
|N/A
|-
! colspan="7" |אירופה
|-
|1 במאי 2017
|אנטוורפן
|בלגיה
|Trix Main Hall
| rowspan="7" |ספנסר לודוויג
| rowspan="3" |N/A
| rowspan="3" |N/A
|-
|2 במאי 2017
|קלן
|גרמניה
|Kantine
|-
|3 במאי 2017
|אמסטרדם
|הולנד
|Paradiso
|-
|9 במאי 2017
|מילאנו
|איטליה
|Fabrique
|500 / 263
|$6.838
|-
|14 במאי 2017
|ברצלונה
|ספרד
|Razzmatazz 2
| rowspan="2" |N/A
| rowspan="2" |N/A
|-
|16 במאי 2017
|פריז
|צרפת
|Yoyo
|-
|18 במאי 2017
|לונדון
|בריטניה
|Koko
|830 / 634
|$17.752
|}

== הערות שוליים ==

קטגוריה:סיבובי הופעות מ-2017
קטגוריה:סיבובי הופעות של ביבי רקסה
החמישייה העוצמתית

נשיא ארצות הברית [[ברק אובמה עם החמישייה העוצמתית לאחר אולימפיאדת לונדון 2012]]
החמישייה העוצמתית (באנגלית: Fierce Five), הוא הכינוי של נבחרת התעמלות הקרקע של ארצות הברית באולימפיאדת לונדון 2012, שזכתה בשתי מדליות זהב קבוצתיות.

החמישייה כללה את: גבי דאגלס (Gabby Douglas), מקאיילה מרוני (McKayla Maroney), אלי רייזמן (Aly Raisman), קיילה רוז (Kyla Russ) וג'ורדן וויבר (Jordyn Wieber).

במשחקים האולימפיים של 2012, גבי דאגלס זכתה במדליית זהב בקרב רב (All Arounds) והפכה לאפרו-אמריקאית הראשונה בהיסטוריה שעשתה זאת.

הנבחרת הביאה כבוד רב ותארים רבים לארצות הברית.

==מדליות באולימפיאדת לונדון 2012==
{| class="wikitable"
| || קרקע || קורה || קפיצות|| מקבילים || קרב רב אישי || קרב רב קבוצתי
|-
|גבי דאגלס || - || -|| - || - || זהב || זהב
|-
| מקאיילה מרוני || - || - || כסף || - || - || זהב
|-
|אלי רייזמן || זהב || ארד || - ||- || - || זהב
|-
| קיילה רוז ||- || -|| - || - || - || זהב
|-
| ג'ורדן וויבר ||- || - || - || - || - || זהב
|}

==החמישייה האחרונה==
באולימפיאדת ריו 2016, התגלתה חמישייה חדשה בנבחרת ההתעמלות של ארצות הברית, שכונתה "החמישייה האחרונה" (Final Five). החמישייה הזו כללה את: סימון ביילס (Simone Biles), לורן הרננדס (Lauren Hernandez), מדיסון קושיאן (Madison Kocian). החמישייה כללה גם את גבי דאגלס ואלי רייזמן, שלקחו חלק בחמישייה הראשונה באולימפיאדת לונדון.
בשנה זו התגלתה סימון ביילס, וכיום היא נחשבת למתעמלת הטובה בכל הזמנים. באולימפיאדה, היא זכתה בחמש מדליות ומתוכן ארבע מדליות זהב.

===מדליות באולימפיאדת ריו דה ז'ניירו 2016===
{| class="wikitable"
|-
| || קרקע || קורה || קפיצות || מקבילים || קרב רב אישי || קרב רב קבוצתי
|-
| סימון ביילס || זהב || ארד || זהב || - || זהב || זהב
|-
| אלי רייזמן || כסף || - || - || - || כסף || זהב
|-
| לורי הרננדס ||- || כסף || - || - || - || זהב
|-
| גבי דאגלס || - || - || - || - || - || זהב
|-
| מדיסון קושיאן || - || - || - || כסף || - || זהב
|}

==הערות שוליים==

קטגוריה:מתעמלות באולימפיאדת לונדון (2012)
קטגוריה:מתעמלות אמריקאיות
קטגוריה:מתעמלות באולימפיאדת ריו דה ז'ניירו (2016)